An kaddamar da gidauniyar dala biliyan 1.72 don tallafawa al'ummar Sudan ta Kudu - china radio international
An kaddamar da gidauniyar dala biliyan 1.72 don tallafawa al'ummar Sudan ta Kudu
2017-12-14 11:32:48 cri
Ofishin MDD mai lura da ayyukan jin kai ko OCHA a takaice, da hadin gwiwar kungiyar samar da tallafin jin kai ta kasar Sudan ta kudu, sun kaddamar da gidauniyar dala biliyan 1.72, don tallafawa al'ummar Sudan ta Kudu wadanda tashe tashen hankula da yunwa suka shafa.
Da yake tsokaci game da hakan yayin wani taron manema labarai, mataimakin kakakin babban magatakardar MDD Farhan Haq, ya ce tun daga watan Disambar shekarar 2013 Sudan ta kudu ke fama da rigingimu, lamarin da ya tilasawa mutane da yawan su ya kai miliyan 4 tserewa gidajen su, ciki hadda wasu miliyan 1.9 dake zaune a cikin kasar, da kuma kusan miliyan 2 da suka tsallake zuwa sansanonin 'yan gudun hijira dake kasashe makwafta.
Mr. Haq ya kara da cewa, ci gaba da aukuwar tashe tashen hankula a kasar, ya haifar da karuwar yunwa, da rashin isasshen abinci mai gina jiki, da tasirin fari da ke barazana ga rayukan dubban al'ummar kasar
A wani ci gaban kuma, babban kwamishinan MDD mai lura da al'amuran 'yan gudun hijira Filippo Grandi, ya ce shekaru 4 tun bayan barkewar yakin basasa a Sudan ta kudu, a halin da ake ciki yanzu, kasar na bukatar taimakon gaggawa daga dukkanin sassa na kasa da kasa, ta yadda za a kai ga kawo karshen tsanantar halin jin tsakanin al'ummun kasar.(Saminu)
v MDD ta yi gargadi game da tabarbarewar tsaro a Sudan ta Kudu 2017-12-08 09:35:47
v MDD ta bayyana damuwa game da sabon tsarin izinin aiki na Sudan ta Kudu 2017-11-08 10:16:47
v An yi arangama tsakanin SPLA da masu tsaron lafiyar tsohon babban hafsan sojojin Sudan ta kudu a Juba 2017-11-06 10:08:53
v Sudan da Sudan ta Kudu sun yi alkawarin ba za su ba da mafaka ga kungiyoyinn 'yan tawaye ba 2017-11-02 14:21:21
v Shugaban Sudan ta kudu zai ziyarci Sudan 2017-10-30 09:59:27